Hiruko Koroa (automobilismoa)

Artikulu hau automobilismoari buruzkoa da; beste esanahietarako, ikus «Koroa».

Tripe Crown, euskaraz Hiruko Koroa, automobilismoko lorpen ez ofizial bat da. Munduko hiru auto lasterketa esanguratsuenak irabaztean datza:
 Indianapolis 500
 24H Le Mans
 Monakoko Sari Nagusia
1 Formulako Munduko txapelketa sortu zenetik (1950) hamaika urtez Indianapolis eta Monako txapelketa berean egon ziren. Txapelketako gidariek ez zuten arazorik bietan parte hartzeko, baina 1961ean Indianapolis 1 Formulatik at geratu zen. Horren ondorioz zailagoa bihurtu zen gidarientzat bi lasterketak lehiatzea, baina hala ere bi aste inguruko aldea zegoen oraindik bien artean. 1987an bukatu zen hori; Monakoko Sari Nagusiak bere data bi aste atzeratu eta ordutik bi lasterketak egun berberean lehiatzen dira bietan parte hartzea ezinezkoa bihurtuz.

Urte luzez 1 Formulan zebilen gidaririk ez da izan Indianapolisen. 2017an Fernando Alonsok Indianapolisen lehiatzeko Monakoko lasterketari uko egin zion arte.

Koroa lortu duen gidari bakarra Graham Hill da, 1972an. Lehian jarraitzen dutenen artean Juan Pablo Montoya eta Fernando Alonso dira hiru horietatik bi irabazi dituzten bakarrak (definizio honen arabera).

 Definizio alternatiboak eta beste kirolak 

 Monakoren ordez 1 Formulako Munduko Txapelketa 
Definizio honekin ere Graham Hill da Koroa lortu duen bakarra eta Jaques Villeneuve lortzetik gertuen dagoena. Kanadiarra 1 Formulako munduko txapeldun eta Indi 500eko irabazlea da, eta 2008an Hiruko Koroa esku eskura izan zuen Le Mansen (bigarren bukatu zuen).

 Beste lasterketetan 
Erresistentzia, NASCAR, IndyCar, Australiako automobilismo txapelketa... luzea da Hiruko Koroaren definizio propioa duten txapelketen zerrenda. Txapelketako hiru lasterketa nagusienak irabaztean datza gehienetan.

 Beste kiroletan 
Automobilismoaz gain beste kirol batzuetan ere bada Hiruko Koro bezala ezagutzen den lorpenik. Adibidez, Tenisean. Torneo bat hiru kategorietan irabaztean datza; hau, da: bakarrik, binaka eta mixtoan. Gaur egungo egutegiekin ezinezkoa bihurtu da Teniseko hiruko koroa, egun berdin edo berdintsuetan jokatzen baitira hiru kategoriak. 
Beste kirol batzuk: zaldi lasterketak, golfa...

 Lortu duten gidariak eta saiatu direnak 
Beheko taulan Hiruko Koroaren bi definizio alternatibo biltzen dira. Bata Monakoko Sari Nagusia irabazita eta bestea 1 Formulako Munduko Txapelketa irabazita. Kasu bietan Koroa lortu duen gidari bakarra Graham Hill da.
 Gidaria'Indianapolis 500' irabazi'24H Le Mans' irabazi'Monako SN' irabazi1 Formulako munduko txapeldun  Graham Hill 1966 1972 1963, 1964, 1965, 1968, 1969 1962, 1968 Hurrengo gidariek Hiruko Korotik gutxienez bi irabazi dituzte 22x22px|Italy Tazio Nuvolari — 1933 1932 —  Maurice Trintignant — 1954 1955, 1958 —  Mike Hawthorn — 1955 — 1958  Phil Hill — 1958, 1961, 1962 — 1961  A. J. Foyt 1961, 1964, 1967, 1977 1967 — —  Bruce McLaren — 1966 1962 —  Jim Clark 1965 — — 1963, 1965  Jochen Rindt — 1965 1970 1970  Mario Andretti 1969 — — 1978  Emerson Fittipaldi 1989, 1993 — — 1972, 1974  Jacques Villeneuve 1995 — — 1997  Juan Pablo Montoya 2000, 2015 — 2003 —  Fernando Alonso — 2018, 2019 2006, 2007 2005, 2006
Gakoa: Lasterketetan diharduten gidariak lodian daude.

 Ikus, gainera 
 Hiruko Koroa

 Erreferentziak 

 Kanpo estekak 

Kategoria:1 Formula
Kategoria:Monakoko Sari Nagusia